

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL PANAŠAUS GYDOMOJO POVEIKIO VAISTINIŲ PREPARATŲ *DAPAGLIFLOZINUM*, *EMPAGLIFLOZINUM* IR *ERTUGLIFLOZINUM* GRUPĖS IR EKVIVALENTINIŲ DOZIŲ JŲ BAZINEI KAINAI APSKAIČIUOTI PATVIRTINIMO**

2022 m. spalio 27 d. Nr. V-1608

Vilnius

Vadovaudamasis Panašaus gydomojo poveikio vaistinių preparatų grupių ir jų ekvivalentinių dozių jų bazinei kainai apskaičiuoti nustatymo tvarkos aprašo, patvirtinto Lietuvos Respublikos sveikatos apsaugos ministro 2018 m. liepos 2 d. įsakymu Nr. V-755 „Dėl Panašaus gydomojo poveikio vaistinių preparatų grupių ir jų ekvivalentinių dozių jų bazinei kainai apskaičiuoti nustatymo tvarkos aprašo patvirtinimo“, 8 punktu ir atsižvelgdamas į Vaistinių preparatų ir medicinos pagalbos priemonių kompensavimo komisijos 2022 m. spalio 6 d. protokolo Nr. LKV-21/22 sprendimą siūlyti sukurti naują Panašaus gydomojo poveikio vaistinių preparatų grupę:

1. T v i r t i n u panašaus gydomojo poveikio vaistinių preparatų *Dapagliflozinum, Empagliflozinum* ir *Ertugliflozinum*grupę ir šias ekvivalentines dozes bazinei kainai nustatyti:

|  |  |
| --- | --- |
| **Vaistinio preparato bendrinis pavadinimas** | **Ekvivalentinė dozė** |
| *Dapagliflozinum* | 10 miligramų (mg) |
| *Empagliflozinum* | 10 miligramų (mg) |
| *Ertugliflozinum* | 5 miligramai (mg) |

2. N u s t a t a u, kad šis įsakymas įsigalioja 2023 m. sausio 2 d.

Sveikatos apsaugos ministras Arūnas Dulkys